तेतरॉन -परसाबाद सड़क पर जलजमाव
जयनगर | प्रखंडके तेतरॉन-परसाबाद मुख्य सड़क पर कटिया बाजार के समीप जर्जर सड़क होने उसमें जल जमाव होने के कारण राहगीरों के साथ-साथ बाजार के व्यवसायियों को काफी कठिनाइयों का सामना करना पड़ रहा है। ज्ञात हो की जर्जर सड़क के किनारे बसे लोगों द्वारा घर के गंदे पानी के बहाए जाने के कारण सड़क पर जगह-जगह बने गड्ढे में जल जमाव हो जाता है। वहीं गंदगी के कारण मलेरिया, डेंगू सहित कई बीमारियों होने की संभावना बनी रहती है। जल जमाव होने के कारण कई बार दो पहिया वाहन को दुर्घटना ग्रस्त होना पड़ रहा है। वहीं हमेशा राहगीरों को दुर्घटना की आशंका बनी रहती है। ग्रामीण चंद्रभूषण मिश्र, सोनू कुमार सोनी, राजेश कुमार, शिवशंकर सिंह, रंजीत सोनी, ध्रुव गुप्ता सहित कई स्थानीय लोगों ने शीघ्र जर्जर सड़क की मरम्मत सड़क किनारे नाली निर्माण कराने की मांग की है।
bho_Deva hin_Deva